《梨花得红字》
金朝·雷渊

雪作肌肤玉作容，不将妖艳嫁东风。梅魂何物三春在，桃脸真成一笑空。

雨细无情添寂莫，月明有意助丰融。相如病渴妨文赋，想像甘寒结小红。

作者简介：（1184—1231）金应州浑源人，字希颜，一字季默。幼孤，入太学，发愤读书。有文名。卫绍王至宁元年词赋进士。摄遂平县事。击豪右，发奸伏。累拜监察御史，弹劾不避权贵，所至有威誉。至蔡州，杖杀五百人，时号“雷半千”。后迁翰林修撰。